Xorazm viloyatida AKT rivoji uchun 21 milliard so'm ajratildi\nТашкент, Узбекистан (UzDaily.uz) – Ўзбекистон Республикаси ахборот технологиялари ва коммуникацияларини ривожлантириш вазирлиги ҳамда Хоразм вилояти ҳокимлиги томонидан “Ҳудудларда ахборот технологиялари ва коммуникациялари соҳасини ривожлантиришда маҳаллий давлат ҳокимлик органлари билан ҳамкорлик муносабатлари” мавзуида республика семинари ташкил этилди.\nСеминарнинг очилишида Ахборот технологиялари ва коммуникацияларини ривожлантириш вазири шуҳрат Содиқов ва Хоразм вилояти ҳокими Фарҳод Эрманов сўзга чиқдилар.\n– Кенг мақсадларни кўзлаган мазкур семинар вилоят ҳокимлиги билан биринчи маротаба ўтказилмоқда, – деди Шуҳрат Содиқов:\nСеминар ўзаро тажрибалар алмашишга, янги ғоялар туғилишига катта туртки, беради, деб ўйлайман. Давлатимиз раҳбарининг ташаббусига асосан ҳудудларда ёшларни бўш вақтларни мазмунли ўтказиш, касб-ҳунарга ўргатиш, ахборот технологиялари бўйича саводхонлигини ошириш мақсадида Рақамли технологиялари ўқув марказлари ташкил қилиняпти. Шундай марказлар, Наманган, Сирдарё, куни кеча Бухоро вилоятида очилди. Хоразм вилоятида 2019-2020 йиллар давомида ана шундай марказлардан 12 та ташкил этилади ва бу марказларда 11 мингдан зиёд хоразмлик ёшлар ўқитилади, 1061 та мактабгача таълим, халқ таълими ва соғлиқни сақлаш муассасалари юқори тезликдаги интернет тармоғига уланади, мазкур мақсадлар учун қарийб 111 млрд. сўм маблағ сарфланиши режалаштирилган.\nШундан сўнг, семинар иштирокчилари ТАТУ Урганч филиалидаги ишлар билан танишишди. Хусусан, АКТ вазири ва Хоразм вилояти ҳокими иштирокида филиалда спорт мажмуаси, Ахборот технологиялари ва инновациялар маркази, 200 ўринли талабалар ошхонаси очилди. Талаба-ёшлар туризм, тиббиёт, тижорат, хавфсиз ҳудуд, “Ақлли уй” сингари инновацион лойиҳалари тақдимотини ўтказишди. Мутахассислар АТ “Алоқабанк” билан ҳамкорликда йўлга қўйилган асаларчилик фаолияти ҳақида сўзлаб беришди.\nАхборот технологиялари ва коммуникацияларини ривожлантириш вазири Шуҳрат Содиқов вазирлик томонидан ТАТУ Урганч филиалининг Ахборот технологиялари ва инновациялар марказига “Дамас” автомобилини совға қилди.\nВазирлик томонидан Хоразм вилоят халқ таълими бошқармаси билан ҳамкорликда Урганч шаҳридаги 30-мактабда компютер технологиялари, робототехника, киберспорт бўйича махсус тўгарак ташкил этилган. АКТ вазири ва вилоят ҳокими мазкур тўгаракда бўлиб, ўқувчилар билан суҳбатлашишди, уларга китоблар совға қилишди.\nШунингдек, шу куни Хива шаҳрида Рақамли технологиялари ўқув маркази очилди. Тадбирда АКТ вазири ҳамда Хива шаҳар ҳокими иштирок этди. Тадбир иштирокчилари шаҳардаги Хива алоқа тарихи музейи фаолияти билан ҳам танишишди.


Қашқадарёда икки кунда 9 киши ис газидан заҳарланди\n23 октябр 2020, Тошкент вақти: 11:12\nҚашқадарёда 25 ва 26 ноябрь кунлари 9 одам ис газидан заҳарланиб, касалхоналарга ётқизилди. Бу ҳақда Соғлиқни сақлаш вазирлиги 27 ноябрь куни маълум қилди.\nХабарда билдирилишича, 25 ноябрь куни Қарши шаҳри «Кат» маҳалласида яшаган бир оиланинг 5 аъзоси - 37 ёшли Ш.Т., 32 ёшли Г.Х., 13 ёшли Ш.Н., 11 ёшли Ш.Н. ва 4 ёшли Э.Н. кўмир ёқиш натижасида юзага келган ис газидан ўрта оғир даражада заҳарланган.\nШунингдек, 26 ноябрь куни Қарши тумани Парғуза қишлоғида яшовчи Ш.Б. хонадонида тўрт киши ис газидан заҳарланганлиги қайд этилди. Ушбу нохуш ҳодисага тандирда ёқилган ўтин чўғи уйга олиб кирилганлиги сабаб бўлган.\nМазкур оиладан хонадон соҳиби, 45 ёшли Ш.Б. енгил заҳарланган, унга амбулатор ёрдам кўрсатилган. Оиланинг бошқа аъзолари 41 ёшли Т.В., 17 ёшли Ж.Т., 9 ёшли Ш.Т. ис газидан ўткир заҳарланиш ўрта оғир даражаси ташхиси билан республика шошилинч тиббий ёрдам илмий маркази вилоят филиалига ётқизилган.\nАввалроқ Андижон ва Тошкент вилоятларида бир кунда олти кишининг ис газидан заҳарлангани ҳақида хабар берилган эди.


Илҳом Норқулов Ўзбекистонда ислом молияси нега тўлиқ жорий этилмагани ҳақидаги саволга жавоб берди\n21:14 / 02.09.2021\nВазир ўринбосари буни ислом молияси тизимининг “мураккаблиги”, аҳолининг банкларга ишончи ва молиявий саводхонлик даражаси пастлиги билан изоҳлади.\nИқтисодий тараққиёт ва камбағалликни қисқартириш вазирининг биринчи ўринбосари Илҳом Норқулов Ислом тараққиёт банки Бошқарувчилар кенгашининг Тошкентда ўтаётган йиллик йиғилиши доирасида Ўзбекистонда ислом молияси нега тўлиқ жорий этилмагани ҳақидаги саволга жавоб берди.\nИлҳом Норқулов бу масала 5 йилдан буён ҳукумат кун тартибида экани, президент Шавкат Мирзиёев Олий Мажлисга мурожаатларида ҳам таъкидлаб келаётганини қайд этди.\n“Исломий молиялаштириш нафақат банк хизматларини ўз ичига олади, балки бу мураккаб бир тизим ҳисобланиб, ўз ёндашувини ишлаб чиқишни талаб қилади. Исломий банкларни жорий этиш имконияти ҳақида гапирадиган бўлсам, тизимнинг мураккаблигидан ташқари, фуқароларнинг тижорат банкларига ишончини ҳам ошириш зарур.\nЎзбекистонда қишлоқ жойларда исломий банк хизматларига талаб мавжуд. ИТБга аъзо бўлмаган кўплаб мамлакатларда, масалан, Люксембургда, банкнинг исломий молиялаштириш бўлимлари жорий қилинган, чунки бу банк учун қўшимча ривожланиш имкониятларини беради.\nБундан ташқари, қишлоқ хўжалигини исломий молиялаштириш орқали муваффақиятли ривожлантириш мумкин, бу эса қўшимча иқтисодий фойда келтиради.\nКўп йиллар давомида тижорат банкларида исломий молиялаштириш ва исломий банк хизматларини жорий этиш масаласи кўтарилиб келади. Мамлакат банк тизимида исломий молиялаштириш тизимининг қулай ишлаши учун қўшимча қонунчиликни жорий этиш зарур. Бу тартиб мижозлар учун банк хизматлари рўйхатини диверсификация қилади. Мамлакатнинг кўплаб аҳолиси исломий молиялаштириш хизматларидан фойдаланишни хоҳлайди.\nГап шундаки, мамлакат аҳолисининг молиявий саводхонлиги даражаси анча паст. Эҳтимол, одамлар оддий банк хизматлари ҳақида нимадир билишади, лекин исломий молиялаштириш ҳақида деярли маълумотга эга эмас. Бу мавзу айниқса финтех ривожланиши шароитида долзарбдир. Муайян салоҳиятни яратиш ва аҳолининг молиявий саводхонлигини ошириш зарур. Аҳолининг молиявий саводхонлиги ошиши билан исломий банк тизимини жорий этиш анча осонлашади”, – деди Норқулов.\nЭслатиб ўтамиз, президент Шавкат Мирзиёев 2020 йил охиридаги нутқларидан бирида: “Ўзбекистонда ислом молияси хизматларини жорий қилиш вақти келди” дея таъкидлаган эди.\n2021 йил апрел ойида 2335 нафар бизнес вакили ва 5 минг нафар жисмоний шахс иштирок этган сўров натижалари эълон қилинган, унда респондентларнинг 60 фоиздан ортиғи Ўзбекистонда ислом молияси тизими жорий этилишига хайрихоҳлик билдирганди.\nЎзбекистон банкларида жорий этилаётган «ислом дарчалари» нимани англатади?\n«Пул ўз-ўзидан бойлик яратмайди» — ислом молияси мутахассислари соҳадаги асосий тамойиллар ҳақида\n19:29 / 24.09.2021\n“Йил охиригача 1900, беш йилда 2800 доллар” – Илҳом Норқулов аҳоли жон бошига тўғри келадиган ЯИМ ҳақида\n18:39 / 13.09.2021\nЎзбекистонда камбағаллар сонини ҳисоблаш тартиби маълум қилинди\n11:50 / 05.09.2021\n15:45 / 04.09.2021\nИТБ Ўзбекистонда ислом молиясининг ҳуқуқий асосларини ишлаб чиқиш учун грант ажратади


Тожикистон-Хитой: сергак муносабатдан стратегик ҳамкорликка - Фарғона.Ру ахборот агентлиги\nТожикистон-Хитой: сергак муносабатдан стратегик ҳамкорликка\n25.01.2007 20:05 msk\nТожикистон президенти Эмомали Раҳмоновнинг 2007 йилдаги биринчи расмий давлат ташрифи Хитойга бўлди. Бунда қанақадир геосиёсий рамзийлик борми, дерсиз? Шубҳасиз, бор. Тожикистон-Хитой алоқаларини охирги беш йил ичида қизиқиш билан кузатиб бораётган тарихчи сифатида менга бу давлатлар алоқаларида сергаклик билан бир-бировларини ўрганиш босқичи ўтиб бўлганлиги ҳамда яхши қўшничилик ва кўптомонлама ҳамкорлик даврига кирганлари жуда сезилади. Гарчи бу нарса расмий ҳужжатларда қайд этилмаган бўлса-да, бу алоқалар Шанхай ҳамкорлик ташкилоти доирасида икки мустақил давлат ўртасидаги икки томонлама алоқаларнинг юқори даражаси бўлмиш “стратегик ҳамкорлик” босқичига чиқиб бўлди.\nЎн беш йил аввал 1992 йилнинг 4 январида Тожикистон Республикаси ва Хитой Халқ Республикаси ўртасида дипломатик алоқалар ўрнатилган пайтда ўзаро муносабатлар тартибга солинмаган чегара муаммоси сабабли хира тортган эди. Икки давлат ўртасидаги 509 километрлик чегара улар учун эски мерос эди: бу чегара бўйича шартномалар Россия Империяси ва Чин ўртасида XIX ўртасида ва охирида бир неча марта имзоланган ҳамда ҳар сафар жўғрофий жиҳатдан мавҳумлиги билан фарқланарди, бу эса хариталарга аниқлик киритилаётганда кўплаб тушунмовчиликлар ва ўзаро эътирозларга сабаб бўларди. Агар Хитой дипломатиясининг кескин вазиятларда ишлатиб турадиган “мазкур масалани кейинга авлодларга қолдириш” каби оригинал усули бўлмаганида, буларнинг ҳаммаси жиддий зиддиятларга олиб келиши мумкин эди. Ҳақиқатан ҳам ортингда беш минг йиллик тарихга эга давлат турганда шошилмоққа не ҳожат?! Ҳайтовур, хитойликларнинг бир авлоди бунақа имкониятга эга бўлди: Совет Иттифоқи парчаландию буюк қўшни билан бўлган чегара бирданига тўрт бўлакка бўлиниб кетди. Гарчи тўрттала собиқ совет республикалари раҳбарияти шарқдаги буюк қўшни билан бўлган чегара муаммоларини битта делегацияга бирлашиб ҳал этишда сиёсий оқиллик намойиш этган бўлса ҳам, улар эришган натижалар турлича бўлганди.\nХитой Тожикистон билан чегара муаммоларини ҳал қилаётган пайтда Тоғли Бадахшон мухтор вилояти (ТБМВ) ҳудудидаги умумий майдони... 20 минг мурабба километрдан ошган учта жойга даъвогарлик қилганди! Хитойлик саёҳатчилар ва буддавий зиёратчиларга Помир Исо таваллудидан олдин ҳам маълум эди. Улар Помирни Цун-лин – “Пиёзли тоғлар” деб атардилар.\nЛекин тожикистонлик дипломатлар иши таҳсинга сазовор: олти йиллик экспертлик ишидан ва бир неча босқичли музокаралардан кейин кичкинагина тоғли мамлакат буюк қўшнига баҳсли ҳудуд бўлган уч участканинг 4,5 фоизинигина (990 кв. км) ўтказиб берган. 2006 йилнинг июнь ойида чегарада демаркацион ишлар бошланган, улар 2008 йил охиригача давом этади. Ҳозирча тожикистонлик ва хитойлик чегарачилар томонидан қирқ битта чегара устуни ўрнатилди.\nСарикўл тизмасидаги Қулма довони орқали Тошқўрғон-Хоруғ транспорт йўлаги пайдо бўлиши икки мамлакат чегара муаммоларини нормаллаштиришнинг муҳим натижаларидан бири бўлди. Бу йўлак Тожикистонга ШУМТдан ташқари Покистон орқали Ҳинд уммонига чиқиш имкониятини ҳам берарди. Тожикистон Республикасининг Тоғли Бадахшон мухтор вилояти (ТБМВ) бўйича божхона хизмати ҳудудий бошқармаси бошлиғи С. Саидакбаровга кўра, 2006 йилда ТР ва ХХР ўртасида “Қулма” божхона маскани орқали ўтган мол айланиши 4.250 минг АҚШ долларидан ошиб кетган.\nТожикистон таркибида қолган “Пиёзли тоғлар” ҳудудида йигирмага яқин фойдали қазилмалар конлари жойлашгани ҳам аҳамиятсиз нарса эмас.\nАлбатта, Тожикистон-Хитой алоқалари фақат Қулма орқали амалга оширилаётган савдо-сотиқ билангина чекланмайди – бу алоқалар анча кенг ва турфа йўналишлидир. 2006 йилнинг октябрида Душанбеда ўтган “Тожикистон ва Хитойнинг давлатлараро алоқалари: ҳозирги аҳвол ва истиқбол” илмий анжуманида ўтган ўн беш йил ичидаги ўзаро ҳамкорлик якунлари бўйича тожикистонлик ҳамда хитойлик олимлар ва дипломатлар томонидан айрим маълумотлар айтилди. Шу жумладан, “мамлакатлар орасида ҳал қилинмаган ҳеч қанақа сиёсий муаммо қолмаган”лиги қайд этилди.\nШҲТ доирасида Тожикистон Хитойдан 600 миллион долларлик имтиёзли кредит олган. Тожикистон енгил саноатига ҳам Хитой сезиларли даражада кўмак кўрсатаяпти.\nТожикистондаги етакчи иқтисодчи олимлардан бири, иқтисодиёт фанлари доктори Хожимаҳмат Умаровга кўра, айнан Хитойдан келтирилаётган арзон баҳоли кундалик эҳтиёж моллари Тожикистоннинг камбағалликка қарши кураш дастурида ёрдам берган: айнан шу туфайли охирги икки йил ичида аҳолининг камбағал қатлами 83,4 фоиздан 64 фоизга тушган.\nЎсимликлар селекцияси, уруғчилик, чорвадорлик жабҳаларида ҳам Тожикистон Хитой ёрдамидан умид қилиб турибди. Қишлоқ хўжалиги техникаси, шунингдек, кичик ГЭСлар учун агрегатлар етказиб берилиши ҳам республика учун алоҳида аҳамиятга эга.\nЭнди стратегик жабҳадаги муносабатларнинг яна жиҳатига тўхталсак. Ўтган ҳафтада Тожикистон президенти Э. Раҳмоновнинг Хитойга ташрифи кунлари Хитой қуруқлик ва денгиздан кейинги энг муҳим геосиёсий жабҳа – коинотни ўзлаштиришга сезиларли қадам қўйди. ХХР ҳудудидан учирилган баллистик ракета сайёра қобиғидан 865 километр баландликда Хитойга қарашли эскирган метеорологик йўлдошни уриб портлатган.\nХитой ўз РҚМ тизимини ривожлантириши америкаликларни жуда қаттиқ ташвишга солиб қўйди. Бу янги ҳарбий-стратегик ўйинда Тожикистон диққат марказида бўлиб қолди, дейиш мумкин: Россия билан стратегик ҳамкорлик Тожикистон ҳудудида 40 минг километргача коинотнинг улкан секторини диққат билан кузатиб турувчи “Окно” космик қўшинлар объектини жойлаштиришни ўз ичига олади, у Хитойга ҳам Шинжонни, ҳам Тибетни қўриқлашда ёрдам бериши мумкин. Менимча, америкаликларнинг Эрон билан бўлган зиддияти “қайноқ” урушга айланиб кетадиган бўлса, ШҲТ доирасидаги ҳамкорлик террорчиликка қарши курашдан ҳарбий-космик жабҳадаги ҳамкорлик даражасига чиқиши мумкин.\nТасодифми ёки йўқми, аммо Россия “Окно”си ўтмишда бутун Совет Иттифоқига маълум ва машҳур бўлган Нурек устида жойлашган. Помирдан қадим Хўжандгача узанган бу катта йўл ҳозирда Евросиё доирасида аҳамиятли трассага айланган.\nМуаллиф ҳақида: Виктор Дубовицкий – тарих фанлари доктори, “Фарғона.Ру” АА эксперти, Тожикистоннинг Душанбе шаҳрида яшайди.


Бош сахифа > Янгиликлар > Ўзбекистон Давлат муассасалари ва жамоат хизмати ходимлари касаба уюшмасининг IX Қурултойи бўлиб ўтди\n07.09.2020. Ўзбекистон касаба уюшмалари Федерациясининг Малака ошириш институтида Ўзбекистон давлат муассасалари ва жамоат хизмати ходимлари касаба уюшмасининг IX Қурултойи бўлиб ўтди.\nМаърузада таъкидланганидек, Президентимиз ташаббуслари билан мамлакатимизда ҳар бир соҳада бирдек амалга оширилаётган кенг кўламли ислоҳотларни ҳаётга тадбиқ этишда касаба уюшмалари ҳам фаол иштирок этиб келмоқда. Хусусан, ҳисобот даврида тармоқ тизимидаги корхона, ташкилот ва муассасаларда меҳнат қилаётган 192 839 нафар ходим касаба уюшмаси аъзолигига олинди. Натижада, аъзолар сони 2 баробардан зиёдга кўпайиб, 2020 йил 1 август ҳолатига 401 607 нафарга етди.\nҚурултойда ҳисобот даврида барча йўналишларда амалга оширилган ишлар атрофлича таҳлил этилди. Хулоса қилиб айтганда, Ўзбекистон Давлат муассасалари ва жамоат хизмати ходимлари касаба уюшмасининг IХ Қурултойи қизғин мунозаралар, танқидий-таҳлилий фикр-мулоҳазалар остида ўтди. Онлайн Қурултойда делегатлар томонидан тармоқ касаба уюшмасининг ҳисобот даврида олиб борган фаолияти бир овоздан қониқарли деб топилди ҳамда келгуси 5 йилликда амалга ошириладиган стратегик йўналишлар белгилаб олинди. Шунингдек, онлайн Қурултойда тармоқ касаба уюшмаси Республика кенгаши раиси сайланди.


Туркия: Истанбулни бой берган Эрдўғон даври тугамоқдами? - BBC News O'zbek\nТуркия: Истанбулни бой берган Эрдўғон даври тугамоқдами?\nImage caption Истанбулдаги сайлов натижаси Президент Эрдўғон учун кучли зарба бўлди.\nИстанбул учун ўтган қайта сайловда яна ғолиб чиққан Акрам Имомўғлу тарафдорлари қатор тизилиб турган камералар томон шодликдан қичқирар эдилар. Жараённи ёритаётганлар ичида давлатга қарашли ва президент Ражаб Таййип Эрдўғоннинг измидаги TRT канали ҳам бор эди.\nҚўлида Туркия байроғини тутиб, юзига жаноб Имомўғлу юзини эслатувчи ниқоб тақиб олган бир аёл TRT тасвирчиси томон кела бошлади: «Бизни суратга оляпсанми?» қичқирар эди аёл. «Биз шу ердамиз. Биз қаердалигимизни кўрсат!»\nТуркия: Эрдўғон нега қайта сайлов ўтказмоқчи?\nТурклар не боис президентга қўшимча ваколат беришди?\nШу тариқа узоқ йиллар бир инсон ҳукмида яшаб келган Туркиянинг бир қисми ўзини енгил ҳис эта бошлади.\nТуркияда маҳаллий сайловлар камдан-кам бундай йирик аҳамиятга эга бўлади. Бироқ жорий сайлов 25 йил давомида фақат сиёсий музаффарлик билан олға қадам босиб келаётган жаноб Эрдўғонга жиддий зарба бериши билан яққол ажралди.\n2003 йилдан бери қудратда бўлган жаноб Эрдўғон даврида мухолифат умидсизларча парчаланиб кетган эди. У эса ҳар қандай ҳолатда ҳам ғолиб қўл билан олға қадам босар эди.\nЎзининг диндор ва анъанадор қарашли тарафдорлари қўллови орқали янада кўпроқ қудратга эришган жаноб Эрдўғон мамлакат ҳаётининг ҳар бир жабҳасини ўзига содиқ, аммо бу садоқатдан манфаат кўзлаган шахслар билан тўлдириб ташлаган эди.\nҚимматга тушган нотўғри ҳисоблаш\nImage caption Бу сайловчилар Президент Эрдўғон эмас, унга рақиб тараф номзоди - Имомўғлуни қўллашмоқда.\nТаҳлилчилар президент Эрдўғон ва унинг AK партияси Истанбул учун сайловни қайта ўтказиш билан ўз кучини ортиқча баҳолаб юборганини айтмоқдалар.\n«Ким Истанбулни эгалласа, Туркияни эгаллайди,» дея таъкидлаган президент Эрдўғон ўз қудратини нотўғри ҳисоблагани тўғрисида сўзламоқдалар.\nЖаноб Имомўғлуни, ҳаттоки, шаҳарнинг энг консерватив ҳудудлари - Фотиҳ (Истанбулнинг диндор маркази), Тузла (AKP номзоди Бенали Йилдиримнинг сайлов округи) ва Ускудар (президент Эрдўғон яшайдиган ҳудуд) - ҳам қўллаб-қувватлади. Бир савол туғилади: Нега?\nЖавоб эса шаҳар бўйлаб ёпиштириб чиқилган бир сўздан иборат: umut (умид).\nAKP жаноб Имомўғлу обрўсини тўкиш учун уни ҳар қандай ном билан атаб кўрди: террорчи, давлат тўнтариши тарафдори, фирибгар, юнон. Ҳатто, уни жаноб Эрдўғоннинг энг ашаддий рақибларидан бири бўлмиш Миср президенти Абдул Фаттоҳ ал-Сисига ҳам тенглаштирдилар. Бироқ жаноб Имомўғлу бундай туҳматларни юзда табассум билан рад эта олди.\nУ Туркия аҳлига Истанбулни 25 йил давомида консерватив ҳукмдорлик юзага келтирган коррупция ва непотизм илдизларидан тозалай олишини исботлади.\nМарт ойидаги биринчи сайловдан то қайта сайлов эълон қилингунга қадар ўтган 18 кунлик ҳокимлик даврида президент Эрдўғон оиласига алоқадор давлат тендерлари туфайли Истанбул бюджетида $4 миллиардлик камомад пайдо бўлганини фош этган эди.\nБу - Эрдўғон даври интиҳоси аломатими?\nImage caption Жаноб Имомўғлу ўз ғалабаси Истанбул учун янги саҳифа очишини айтмоқда.\nМухолифат, ниҳоят, ўзининг ғолиб келишга қурби етишини англади. Эндиликда, мухолиф кучлар миллий сайловларда ҳам бўш келмаслиги тайин. Туркияда кейинги ялпи сайловлар 2023 йилда бўлиб ўтиши белгиланган, аммо AKP'нинг бундай аламли мағлубияти ортидан сайловларни эрта ўтказишга талаблар ортиб кетиши тахмин қилинмоқда.\nЖаноб Эрдўғоннинг авторитар бошқаруви кучайган сари унинг атрофидаги ишончли одамлар ҳалқаси ҳам қисқара борди. Айни вақтда президент Эрдўғоннинг ҳеч қандай арзирли вориси мавжуд эмас - молия вазири ўлароқ хизмат қилаётган куёви эса одамларни ўз ортидан эргаштира олиш қобилиятига эга эмас. Ўзи ташкил этган AK партияси жаноб Эрдўғонсиз фалажланиб қолиши турган гап.\nПрезидент Эрдўғон ҳукмдорлиги интиҳосининг ибтидоси бошлангани борасида гап-сўзлар урчимоқда.\nЎтган йиллар давомида Туркия жамияти турли қутбларга ажраб кетди, мамлакатнинг ўзи эса матбуот эркинлиги, суд тизими ва инсон ҳуқуқлари рейтингларида пастга қулади. Мухолифат умид қилган ягона нажот эса эркин сайловлар бўлди.\nМухолифат, кеч бўлсада, ғалабага эриша олди - аммо бундан чиқарилган энг муҳим хулоса шуки, Туркия демократиясида ҳали ҳамон ҳаёт сақланиб қолган экан.\nTelegram каналимиз: https://t.me/bbcuzbekBBCUZBEK.COM\nTelegram орқали +44 7858860002 номери билан боғланинг.\nРажаб Тойиб Эрдўғон


Еркин Қарақалпақстан Вести Каракалпакстана 21:37:56, 18.12.2018\nҚысқа ўақыт ишинде жедел пәтлер менен қурып питкерилген заводқа жәҳәнде өз брендине ийе Қытайдың «ЛИАНСУ» ҳәм «ҲИТИАН» компаниясынан заманагөй технологиялар алып келип орнатылды. Бүгинги күни кәрханада жумыс төрт гезекте алып барылып онда жылына диаметри 16 миллиметрден 630 миллиметрге шекем болған жоқары басымға шыдамлы 8 мың тонна полиэтилен трубалары ислеп шығарылады. Быйылғы жылдың «Жедел исбилерменлик, инновациялық идеялар ҳәм технологияларды қоллап-қуўатлаў жылы» деп белгилениўине байланыслы кәрханада ислеп шығарылған полиэтилен трубаларын ҳәр қыйлы формаға келтириўши жаңа үскене алып келинип, иске қосылды.\n— Аўызбиршилик пенен мийнет етип атырған жәмәәтимизде 100 адам жумыс ислеп атырған болса, солардың тең ярымын жаслар қурайды. Бул жерде жумысшылардың нәтийжели мийнет етиўи ушын барлық қолайлылықлар жаратылып, олар арнаўлы кийим-кеншек ҳәм де ыссы аўқат пенен тәмийинленген, - дейди усы кәрхананың жаслар аўқамы басланғыш шөлкеминиң жетекшиси Азамат Артықов. — Өзим 2016-жылы Бердақ атындағы Қарақалпақ мәмлекетлик университетин нефть ҳәм газ қәнигелиги бойынша питкерип, заводта инженер-механик болып жумыс ислеп атырман. Бунда тийкарғы шийки зат базасы «Қарши термопласт» ҳәм «Үстирт газ-химия комплекси»нен алып келинеди ҳәм қайта таярланады. Ҳәзир өз өнимлеримиз бенен ишки базарды толық тәмийинлеп атырмыз ҳәм алдағы ўақытлары қоңсы республикаларға экспорт етиўди режелестиргенбиз.\n— ҚМУдың химия-технология факультетин питкерип, өз қәнигелигим бойынша өткен жылдың август айынан баслап жумыс ислеп атырман,- дейди кәрхана операторы Мәрҳамат Қутлымуратов. — Бул жерде жумыс ислеп атырғанымнан қуўанышлыман. Өз ис-тәжирийбемди арттырыў ушын өткен жылы бир ай даўамында Қашқадәрья ўәлаятындағы «Қаршы термопласт» заводында өндирис технологиясын үйренип қайттық. Ҳәзир соңғы заманагөй технологиялар жәрдеминде таярланған өнимлеримизди ишки базарға өз ўақтында жеткерип бермектемиз...\nӘлбетте, бул әмелге асырылып атырған илажлар елимиз экономикасын еле беккемлеўде ҳәм импорт етилип атырған өнимлерди жергиликлилестириўде әҳмийетли болып табылады.


Ушбу дунё биринчилигида 14 нафар оғир атлетикачи Ўзбекистон шарафини ҳимоя қилади. Улар орасида Руслан Нурудинов, Акбар Жўраев, Адҳам Эргашев, Кумушхон Файзуллаева, Достон Ёқубов каби тажрибали спортчилар ҳам бор.\nтошкентдаги оғир атлетика бўйича жаҳон чемпионати\nТОШКЕНТ, 7 дек – Sputnik. Тошкент шаҳрида 7 декабрь куни оғир атлетика бўйича катталар ўртасидаги Жаҳон чемпионати бошланди, деб хабар бермоқда Миллий олимпия қўмитаси (МОҚ).Беллашувлар “Юнусобод спорт мажмуаси”да бўлиб ўтмоқда. Ўзбекистонда илк бор ўтказилаётган мусобақада 80 дан ортиқ мамлакатдан 500 нафарга яқин спортчи иштирок этмоқда.Ушбу дунё биринчилигида 14 нафар оғир атлетикачи Ўзбекистон шарафини ҳимоя қилади. Улар орасида Руслан Нурудинов, Акбар Жўраев, Адҳам Эргашев, Кумушхон Файзуллаева, Достон Ёқубов каби тажрибали спортчилар ҳам бор.\nтошкент, оғир атлетика, тошкентдаги оғир атлетика бўйича жаҳон чемпионати\n© pexels/Victor FreitasТяжелая атлетика\n© pexels/Victor Freitas\nЖЧда Ўзбекистон шарафини 14 нафар оғир атлетикачи ҳимоя қилади.\nТОШКЕНТ, 7 дек – Sputnik. Тошкент шаҳрида 7 декабрь куни оғир атлетика бўйича катталар ўртасидаги Жаҳон чемпионати бошланди, деб хабар бермоқда Миллий олимпия қўмитаси (МОҚ).\nБеллашувлар “Юнусобод спорт мажмуаси”да бўлиб ўтмоқда. Ўзбекистонда илк бор ўтказилаётган мусобақада 80 дан ортиқ мамлакатдан 500 нафарга яқин спортчи иштирок этмоқда.\nЎзбекистонлик ёш дзюдочилар Осиё-Океания чемпионатида биринчи бўлишди\n6 Декабр 2021, 12:40


Винпоцетин-NOVO – medu.uz – Дорилар ҳақида маълумотлар ўзбек тилида\nHome Йўриқномалар Винпоцетин-NOVO\nПрепаратнинг савдо номи: Винпоцетин-NOVO\nТаъсир этувчи модда (ХПН): Винпоцетин\nфаол модда: Винпоцетин 5,0 г\nАскорбин кислотаси 5,0 г\nВинно кислотаси 3,0 г\nБензил спирти 10,0 г\nСорбит 100,0 г\nТаърифи: Тиниқ, рангсиз ёки оч яшил-сарғиш рангли эритма.\nФармакотерапевтик гуруҳи: Мияда қон айланиши бузилишларини ва мигренни даволаш учун восита.\nЦеребровазодилятор восита бўлиб, мияда қон айланишини яхшилайди. Тизимли артериал босимни бироз пасайишини, мияда қон томирларини кенгайишини, мияда қон оқимини кучайишини, мияни кислород ва глюкоза билан таъминланишиланишини чақиради. Кислород ва энергия билан таъминловчи субстратларни тўқималарга ташилишини енгиллаштириб (эритроцитларни уларга яқинлигини камайтириши туфайли, глюкозани ютилиши ва метаболизмини кучайтириши, уни энергетик фойдалироқ аэроб йўналишига ўтиши оқибатида), мия ҳужайраларини гипоксияга чидамлилигини оширади. Тўқималарда циклик аденозинмонофосфат кислотасини ва аденозинтрифосфатни йиғилишига, фосфодиэстеразани тормозланиши ва аденилатциклазани рағбатлантирилишига, стеразани ошишига ва мия тўқималарида катехоламинларнинг миқдорини ошишига ёрдам беради. Вазодилатацияловчи (қон томирларни кенгайтирувчи) таъсири қон томирларнинг силлиқ мушакларига (асосан мия қон томирларига) бевосита релаксацияловчи (бўшаштирувчи) таъсири билан боғлиқ. Препарат «ўғирлаш» феноменини чақирмайди, асосан бош миянинг ишемияга учраган соҳаларида қон айланишини яхшилайди, бунда интакт соҳаларнинг қон билан таъминланиши ўзгармайди. Тромбоцитлар агрегациясини камайтириши, қоннинг қовушқоқлигини пасайтириши ва эритроцитларнинг эгилувчанлигини ошириши ҳисобига бош мияда микроциркуляцияни яхшилайди.\nПарентерал юборилганда тақсимланиш ҳажми (Vd) – 5,3 л/кг. Ярим чиқарилиш даври (Т1/2) – 4,74-5 соат. Гистогематик тўсиқлардан (шу жумладан гематоэнцефалитик тўсиқдан) осон ўтади. Жигарда аповинкамин кислотасига, гидрокси-винпоцетинга, гидроксиаповинкамин кислотасига, дигидрокси-винпоцетин-глицинатга қадар биотрансформацияга учрайди. Асосий метаболит-аповинкамин кислотаси – айрим фармакологик фаолликка эга.\nВинпоцетин сийдик билан ўзгармаган ҳолда (озгина қисми) ва метаболитлар кўринишида чиқарилади.\nМияда қон айланишини ўткир ва сурункали бузилишлари (транзитор ишемия, авж олиб борувчи инсульт, шаклланиб бўлган инсульт, инсультдан кейинги ҳолат). Цереброваскуляр етишмовчилиги бўлган беморлардаги неврологик ва руҳий бузилишлар (хотирани бузилиши, бош айланиши, афазия, апраксия, ҳаракат бузилишлари, бош оғриғи). Энцефалопатия (гипертоник, посттравматик). Климактерик даврдаги вазовегетатив симптоматика. Кўзнинг қон томир касалликлари (томирли парданинг, тўр парданинг ёки сариқ доғнинг дегенератив касалликлари, артерияларнинг қисман окклюзиялари, иккиламчи глаукома). Эшитиш ўткирлигини қон томир ёки токсик генезли эшитиш ўткирлигини пасайиши, қарилик гаранглиги, Меньер касаллиги, кохлеовестибуляр неврит, қулоқларда шовқин, лабиринт патологияси оқибатидаги бош айланиши.\nКасалликнинг ўткир босқичида препаратни 10-20 мг дан 500-1000 мл натрий хлориднинг изотоник эритмасида – вена ичига (в/и) томчилаб секин (инфузияни максимал тезлиги – минутига 80 томчи) юборилади.\nЗарурати бўлганида дозани 3-4 кун давомида максималгача – суткада 1 мг/кг гача оширилади Даволаш курси 10-14 кун.\nКлиник яхшиланишига эришилганидан кейин препаратни 5-10 мг дан кунига 3 марта ичга қабул қилишга ўтилади. Тутиб турувчи доза -5 мг дан кунига 3 марта узоқ вақт давомида.\nПрепаратни бекор қилишдан олдин дозани аста-секин камайтириш керак.\nНерв тизими ва сезги аъзолари томонидан:бош айланиши, бош оғриғи, уйқусизлик, уйқучанлик, ҳолсизлик, қизиб кетиш ҳисси.\nЮрак-томир тизими ва қон (қон яратиш, гемостаз) томонидан: юрак қоринчалари ички ўтказувчанлигини секинлашиши, ST сегментини депрессияси ва QT интервалини узайиши, гипотензия, тахикардия, экстрасистолия.\nМеъда-ичак йўллари аъзолари томонидан: оғизни қуриши, кўнгил айниши, жиғилдонни қайнаши.\nТери қопламалари томонидан:терини қизариши, терлаш, юбориш жойида тромбофлебит.\nЎта юқори сезувчанлик, ҳомиладорлик, лактация даври, болалик ёшида (клиник маълумотларни йўқлиги туфайли), яққол юрак ишемик касаллиги, оғир аритмиялар, лабиал артериал босимда ва қон томир тонуси пастлигида, церебрал геморрагик инсультдан кейинги биринчи кунлари, бош мия ички босимини ошганида қўллаш мумкин эмас.\nТери остига (т/о) мушак ичига (м/и) ва в/ичга оқим билан юборишга йўл қўйилмайди.\nГипотензив препаратларни ёки QT интервалини оширувчи дориларни қабул қиладиган беморларга, шунингдек кичик Барвинка (Vincaminor) алкалоидларини ёмон ўзлаштирадиган ва жигар етишмовчилиги билан оғриган пациентларга эҳтиёткорлик билан буюрилади.\nГепаринотерапия вақтида геморрагик асоратларни ривожланиш хавфини оширади. Винпоцетиннинг инъекция учун эритмаси гепарин билан фармацевтик номутаносиб.\nҚандли диабети бўлган беморларга парентерал юборилганида, қондаги глюкоза миқдорини назорат қилиш керак, чунки эритмада сорбитол моддаси мавжуд.\nУзайган QT интервали синдроми ёки QT интервалини узайишини чақирувчи препаратларни бир вақтда қабул қилинганда ЭКГ назорати зарур.\nГеморрагик инсультда препаратни параентерал фақат ўткир ҳолатлар йўқолганидан кейин (5-7 кундан кейин) қўлланишига йўл қўйилиши мумкин.\nПрепаратни болалар амлиётида қўлланиши бўйича етарли миқдорда кузатувлар йўқ.\nТранспорт воситалари ҳайдовчиларига ва касби диққатни юқори жамланиши билан боғлиқ одамларда иш вақтида қўллаш керак эмас.\nПреапарат болалар олаолмайдиган жойда сақлансин ва япроқлилик муддати ўтганидан кейин ишлатилмасин.\nБелгилари: оғизда метал таъмни сезиш, чанқаш, яққол намоён бўлган тремор, дизартрия, атаксия.\n0,5% инъекция учун эритма, 2 мл дан ампулаларда.


Биз 6 та хато туфайли пул йўқотамиз » Ўзбекистон янгиликлари – Zamin.uz\nСизда пул йўқ бўлишида ким айбдор эканини биласизми? Ҳақиқатан у кимлигини билмоқчи бўлсангиз, ойнага боқинг. Қуйида сиз қўл орасидан бир сиқим қум каби сизиб кетаётган пулни ушлаб қолиш йўллари ҳақида билиб олишингиз мумкин.\n1. Режалаштирилмаган харажат\nҲар ҳолда зарурий харид учун бозор ёки супермаркетга тез-тез ташриф буюрсангиз керак? Эътибор қилганмисиз, эшикдан чиққанингизда умуман хаёлингизда бўлмаган нарсаларга тўлиб-тошган елим халта қўлингизда пайдо бўлиб қолади. Кўзга кўринган, «балки эҳтиёж бўлиб қолар» қабилида саватча тушган товар ёки буюмлар касса чизиғида сизнинг катта маблағ сарфлаб кетишингизга сабаб бўлади.\nТавсия: Кераксиз ва режалаштирилмаган харажатлардан қочиш учун белгиланган суммадан кўпини ҳамёнда олиб юрманг. Агар пластик карточка орқали савдо қилишга одатланган бўлсангиз, ундан ҳар куни маълум миқдорда пулни нақдлаштиришга ўрганинг.\n2. Талабдан ортиқча харидлар\nКишилар харид қилмоқчи бўлган нарсаларини баъзан талабдан ортиқ сотиб олишга ўрганиб қолади. Масалан, зарурияти йўқ бўлган оёқ кийим узоқ пайтгача «эгасиз» қолиб кетиши мумкин. Умуман айтганда, ўзининг қиймати бўйича хизмат қилмайди. Бундай мантиқ озиқ-овқат маҳсулотларига нисбатан ҳам қўлланилади, чунки кўпчилик очлик ҳолатида ортиқча харид қилиб юборади, аммо уларни ҳаммасини бирданига еб қўя олмайди.\nТавсия: Бундан аввал харид қилинган товар ва буюмларингизни яна бир марта кўздан кечиринг. Улардан яроқли ва «унутилганларга» яна ҳаёт бахш этишингиз мумкин.\n3. Даромадларни йиғиб боришнинг нотўғри йўли\nЁшлигимиздан қолган бир одатга кўра, катталар берган нақд пулни йиғиб бориш учун махсус қутига ташланарди. Аммо бу ҳаракатларнинг охири бор ва самарадорлиги юқори эмас. Умуман уй шароитида, анъанавий тарзда пул йиғишнинг ўзи фойдасиз.\nТавсия: Пул йиғмоқчи бўлсангиз, уни нимага сарфлашингизни аниқлаб олинг ва кредит асосида ҳозироқ сотиб олинг. Эндиликда пул йиғиб боришга, албатта, мажбурсиз.\n4. Пул бўлса чангалда шўрва\nУшбу шиор асосида иш фаолиятини тартибга солувчи инсон учун кўп пулни сарфлаш муаммо эмас. Негаки, у пулни кўпроқ сарфлаши эвазига вақт ва кучдан ютиб қолмоқда. Катта харидларни амалга ошириб, бир қанча қадамлардан сўнг янада арзонроқ нархдаги таклифни кўриб қолган инсончи?\nТавсия: Ҳар қандай катта харидни қилишдан аввал шошилманг, энг мақбул таклифни қидиринг.\n5. Иккитасининг нархига уч дона харид қилинг\nСавдо шохобчаларда мавжуд, кишини ўзига тез жалб этувчи акция ёзувлари ҳақиқатан сизнинг фойдангизни кўзлаётгандек. Аммо ўйлаб қаралса, фойда сотувчининг ўзида қолади. Гап нечта сотиб олаётганингиз ва қиймати ҳақида кетар экан, сизнинг талабингиздан ошиқча эмасми, нарх-наво барибир битта қийматга бориб тақалмаяптими, эътибор қилинг.\nТавсия: Акциянинг баландпарвоз шиорларига берилишдан аввал, сизга ошиқча маҳсулот керакми? Шу ҳақда ўйланг.\n6. Арзон шўрва татимас\nСиз бозор бўйлаб энг мақбул таклифни қидириб, фақат арзон товарга учиб кетманг. Сифатсиз, арзон маҳсулот уни қайта-қайта сотиб олишга мажбур қилади.\nТавсия: Ўзингиз яхши тушунмаган қоида бўйича ўйнаманг. Мутахассис тавсиясига иш кўриб, харидни амалга оширинг.\nПул ишлатишни биласизми?\n14:57 / 28-04-2017\n23:54 / 21-03-2017\nЭнагаларга ишонса бўладими?\n19:16 / 19-12-2016\nҚанча умр кўрасиз? Буни тахминий ҳисоблаб кўриш мумкинлигини биласизми?!\n00:08 / 08-11-2016


Путиннинг Давлат кенгашидаги нутқидан асосий баёнотлар - видео - 25.05.2022, Sputnik Ўзбекистон\nПутиннинг Давлат кенгашидаги нутқидан асосий баёнотлар - видео\nҒарб мутахассислари башорат қилган Россия иқтисодининг "қулаши" содир бўлмади, ишсизлик ва инфляция кутилганидан анча паст даражада қолмоқда. 25.05.2022, Sputnik Ўзбекистон\nТОШКЕНТ, 25 май - Sputnik. Россия президенти Владимир Путин Давлат кенгаши президумида нутқ сўзлади. Президент нутқидан асосий баёнотлар қуйидагилар: Эслатиб ўтамиз, Россия президенти февраль ойининг охирида Донбасс республикаларини тан олиши тўғрисида ва уларни ҳимоя қилиш учун Украина ҳудудида махсус ҳарбий операция бошлашини эълон қилган эди. Шундан сўнг АҚШ бошчилигида Ғарб давлатлари Россияга нисбатан мисли кўрилмаган иқтисодий санкциялар жорий этди. Россия Марказий Банкининг Ғарбдаги валюта заҳиралари музлатиб қўйилди, йирик Россия банкларига халқаро операциялар ўтказиш таъқиқланди. Ғарб мутахассислари хулосасига кўра, буларнинг барчаси рубльга нисбатан кучли босим ўтказиши ва Россия иқтисодининг "қулашига" олиб келиши керак эди. Лекин бу сафар бу амалга ошмади. Кремль ушбу бу чораларни мисли кўрилмаган иқтисодий уруш деб атади, лекин воқеаларнинг бундай ривожланишига тайёр эканини билдирди. Россия банки валюта бозорини барқарорлаштирди, дўстона бўлмаган мамлакатларга газни рублда сотиш эълон қилинди.\nвладимир путин, санкция, рубл, иқтисод\nҒарб мутахассислари башорат қилган Россия иқтисодининг "қулаши" содир бўлмади, ишсизлик ва инфляция кутилганидан анча паст даражада қолмоқда.\nТОШКЕНТ, 25 май - Sputnik. Россия президенти Владимир Путин Давлат кенгаши президумида нутқ сўзлади.\nПрезидент нутқидан асосий баёнотлар қуйидагилар:\nДонбассни ҳимоя қилиш бўйича махсус ҳарбий операциянинг барча иштирокчилари қаҳрамонлар ва уларга қаҳрамондек муносабатда бўлиш керак.\nҲукумат зудлик билан ҳарбий тиббиётга бўлган эҳтиёжни қондириши, ҳарбий хизматчилар ва қурбонлар оилаларини қўллаб-қувватлаши керак.\nДоллар қисқармоқда, рубль мустаҳкамланмоқда.\nРоссия иқтисодиётининг динамикаси баъзи экспертлар башорат қилганидан яхшироқ, ишсизлик ўсмаяпти. Инфляция секинлашди. Йил охирида у 15% ни ташкил қилади.\n1 июндан бошлаб ишламайдиган пенсионерларнинг нафақалари 10 фоизга индексация қилинади, энг кам иш ҳақи ва яшаш қиймати оширилади.\nЭслатиб ўтамиз, Россия президенти февраль ойининг охирида Донбасс республикаларини тан олиши тўғрисида ва уларни ҳимоя қилиш учун Украина ҳудудида махсус ҳарбий операция бошлашини эълон қилган эди. Шундан сўнг АҚШ бошчилигида Ғарб давлатлари Россияга нисбатан мисли кўрилмаган иқтисодий санкциялар жорий этди. Россия Марказий Банкининг Ғарбдаги валюта заҳиралари музлатиб қўйилди, йирик Россия банкларига халқаро операциялар ўтказиш таъқиқланди. Ғарб мутахассислари хулосасига кўра, буларнинг барчаси рубльга нисбатан кучли босим ўтказиши ва Россия иқтисодининг "қулашига" олиб келиши керак эди. Лекин бу сафар бу амалга ошмади.


АҚШ етакчилигидаги ҳужумда "Исломий давлат"нинг 14 аскари ўлдирилди\n28 ноябр 2020, Тошкент вақти: 16:35\nБуюк Британиядаги суриялик ҳуқуқ фаоллари ўтган тунда АҚШ етакчилигида амалга оширилган ҳаво ҳужумларида "Исломий давлат"нинг 14 аскари ўлдирилганини айтмоқда.\nСурияда инсон ҳуқуқлари аҳволини кузатаётган марказ етакчиси Рамий Абдулраҳмоннинг айтишича, ҳаво ҳужумлари чоғида камида 5 нафар тинч аҳоли вакили ўлганига оид маълумотлар бор.\nКоалиция ҳарбий ҳаво кучлари чоршанба куни “Исломий давлат” гуруҳи назоратида бўлган Cуриядаги нефтни қайта ишлаш заводлари ва инфраструктура объектларини бомбардимон қилди. Ҳужумдан мақсад “Исломий давлат” гуруҳининг молиявий манбаларини йўқ қилишдир.\nҒарб махсус хизматларининг билдиришича, “Исломий давлат” қора бозорда нефть маҳсулотларини пуллаш орқали кунига 2 миллион доллар даромад топмоқда.\nЧоршанба кунги ҳужумда, асосан Саудия Арабистони ва Бирлашган Араб Амирликлари самолётлари қатнашди.